CELEX: 31978D0436
Language: el
Date: 1978-04-21 00:00:00
Title: 78/436/ΕΟΚ: Απόφαση της Επιτροπής της 21ης Απριλίου 1983 περί συστάσεως Επιστημονικής Επιτροπής Φυτοφαρμάκων και Παρασιτοκτόνων

Avis juridique important

|

31978D0436

78/436/ΕΟΚ: Απόφαση της Επιτροπής της 21ης Απριλίου 1983 περί συστάσεως Επιστημονικής Επιτροπής Φυτοφαρμάκων και Παρασιτοκτόνων  

Επίσημη Εφημερίδα αριθ. L 124 της 12/05/1978 σ. 0016 - 0017 Φινλανδική ειδική έκδοση: Κεφάλαιο 13 τόμος 8 σ. 0134  Ελληνική ειδική έκδοση: Κεφάλαιο 15 τόμος 1 σ. 0167  Σουηδική ειδική έκδοση: Κεφάλαιο 13 τόμος 8 σ. 0134  Ισπανική ειδική έκδοση: Κεφάλαιο 03 τόμος 14 σ. 0028  Πορτογαλική ειδική έκδοση : Κεφάλαιο 03 τόμος 14 σ. 0028 

ΑΠΟΦΑΣΗ ΤΗΣ ΕΠΙΤΡΟΠΗΣ της 21ης Απριλίου 1978 περί ιδρύσεως επιστημονικής επιτροπής για τα παρασιτοκτόναΗ ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  Εκτιμώντας:  ότι η επεξεργασία και η τροποποίηση των κοινών κανόνων που αφορούν την έγκριση και την χρήση των παρασιτοκτόνων, καθώς και τα υπολείμματα των παρασιτοκτόνων στα είδη διατροφής και στις ζωοτροφές, συνεπάγεται επιστημονικά και τεχνικά προβλήματα σχετικά  με την προστασία των φυτών, της υγείας των ανθρώπων και των ζώων και του περιβάλλοντος- ότι η αναζήτηση λύσεων γι' αυτά τα προβλήματα χρειάζεται τη συνδρομή επιστημόνων με αυξημένα προσόντα στους σχετικούς τομείς- ότι οι σχέσεις με τους κύκλους αυτούς πρέπει να διευκολυνθούν με τη δημιουργία μιας συμβουλευτικής επιτροπής που πρέπει να ιδρυθεί στο πλαίσιο της Επιτροπής,  ΑΠΟΦΑΣΙΖΕΙ:   Άρθρο 1  Συνιστάται στο πλαίσιο της Επιτροπής επιστημονική επιτροπή παρασιτοκτόνων, που καλείται στο εξής "επιτροπή".   Άρθρο 2  1. Η επιτροπή δύναται να διαβουλεύεται με την Επιτροπή για επιστημονικά και τεχνικά προβλήματα σχετικά με τη χρήση και τη διάθεση προς εμπορία των παρασιτοκτόνων καθώς και με τα υπολείμματα αυτών.  Η επιτροπή μπορεί κυρίως να επιληφθεί θεμάτων σχετικά με την αποτελεσματικότητα των παρασιτοκτόνων και την αβλαβή τους επίδραση στα φυτά, στον άνθρωπο και τα ζώα, και στο περιβάλλον.  2. Η επιτροπή μπορεί να επιστήσει την προσοχή της Επιτροπής σε κάθε πρόβλημα τέτοιας φύσεως.   Άρθρο 3  Η επιτροπή αποτελείται από 15 μέλη κατ' ανώτατο όριο.   Άρθρο 4  Τα μέλη της επιτροπής διορίζονται από την Επιτροπή μεταξύ επιστημόνων ανεγνωρισμένου κύρους στους τομείς που προβλέπονται στο άρθρο 2.   Άρθρο 5  Η επιτροπή εκλέγει μεταξύ των μελών της έναν πρόεδρο και δύο αντιπροέδρους. Η εκλογή λαμβάνει χώρα με απλή πλειοψηφία των μελών.   Άρθρο 6  1. Η θητεία του προέδρου, του αντιπροέδρου και του μέλους της επιτροπής διαρκεί τρία έτη. Δύναται να ανανεωθεί. Εν τούτοις, ο πρόεδρος και οι αντιπρόεδροι της επιτροπής δεν μπορούν να επανεκλεγούν αμέσως μετά το πέρας της ασκήσεως των  καθηκόντων τους επί δύο συνεχείς περιόδους των 3 ετών. Η άσκηση των καθηκόντων δεν αποτελεί αντικείμενο αμοιβής.  Μετά τη λήξη της περιόδου των τριών ετών, ο πρόεδρος, οι αντιπρόεδροι και τα μέλη της επιτροπής παραμένουν εν υπηρεσία μέχρις ότου αντικατασταθούν ή ανανεωθεί η θητεία τους.  2. Στην περίπτωση που ο πρόεδρος, ένας αντιπρόεδρος ή ένα μέλος της επιτροπής αδυνατεί να ασκήσει τα καθήκοντά του ή στην περίπτωση παραιτήσεως, αντικαθίσταται για τη διάρκεια της θητείας που υπολείπεται σύμφωνα με την διαδικασία που προβλέπεται, κατά  περίπτωση, στο άρθρο 4 ή στο άρθρο 5.   Άρθρο 7  1. Η επιτροπή μπορεί να συγκροτήσει μεταξύ των μελών της ομάδες εργασίας.  2. Οι ομάδες εργασίας έχουν σαν αποστολή να κάνουν στην επιτροπή αναφορά επί των ερωτήσεων που αυτή τους υποβάλλει.   Άρθρο 8  1. Η επιτροπή και οι ομάδες εργασίας συνεδριάζουν κατόπιν προσκλήσεως ενός αντιπροσώπου της Επιτροπής.  2. Ο αντιπρόσωπος της Επιτροπής καθώς και οι άλλοι σχετικοί υπάλληλοι της Επιτροπής συμμετέχουν στις συνεδριάσεις της επιτροπής και των ομάδων εργασίας.  3. Ο αντιπρόσωπος της Επιτροπής μπορεί να προσκαλέσει επίσης πρόσωπα με ειδικές αρμοδιότητες στα εξεταζόμενα θέματα να συμμετάσχουν σ' αυτές τις συνεδριάσεις.  4. Οι υπηρεσίες της Επιτροπής επέχουν ρόλο γραμματείας της επιτροπής και των ομάδων εργασίας.   Άρθρο 9  1. Οι διασκέψεις της επιτροπής αναφέρονται στις αιτήσεις γνώμης που υποβάλλονται από τον αντιπρόσωπο της Επιτροπής.  Ο αντιπρόσωπος της Επιτροπής, όταν ζητεί τη γνώμη της επιτροπής, δύναται να ορίσει την προθεσμία εντός της οποίας πρέπει να διατυπωθεί η γνώμη.  2. Στην περίπτωση που η ζητηθείσα γνώμη διατυπώνεται ομόφωνα από τα μέλη της επιτροπής, τα τελευταία συντάσσουν κοινά συμπεράσματα.  Σε περίπτωση ελλείψεως ομοφωνίας, οι διάφορες γνώμες που διετυπώθησαν κατά τη διάρκεια των διασκέψεων καταγράφονται στα πρακτικά που τηρούνται με ευθύνη του αντιπροσώπου της Επιτροπής.   Άρθρο 10  Με την επιφύλαξη των διατάξεων του άρθρου 214 της συνθήκης, τα μέλη της επιτροπής υποχρεούνται να τηρούν το απόρρητο των πληροφοριών των οποίων έλαβαν γνώση από τις εργασίες της επιτροπής όταν ο αντιπρόσωπος της Επιτροπής τα ενημερώνει ότι η  ζητηθείσα γνώμη αναφέρεται σε θέμα εμπιστευτικού χαρακτήρος.  Στην περίπτωση αυτή, μόνον τα μέλη της επιτροπής και οι αντιπρόσωποι της Επιτροπής παρίστανται στις συνεδριάσεις.  Έγινε στις Βρυξέλλες, στις 21 Απριλίου 1978.  Για την Επιτροπή Finn GUNDELACH Αντιπρόεδρος